**Univerzitet Kolumbija grada Njujorka** (engl. ), koji se često naziva samo **Univerzitet Kolumbija**, je američki privatni istraživački univerzitet, član Lige bršljana, koji se nalazi u kvartu Morningsajd Hajts na Gornjem Menhetnu u Njujorku. Univerzitet je osnovan 1754. godine kao **King's koledž** na temelju kraljevske povelje koju je izdao George II od Velike Britanije. Kolumbija je najstarija ustanova visokog obrazovanja u državi Njujork, peta najstarija u SAD i jedna od 9 kolonijalnih koledža koji su osnovani pre Američke revolucije. Univerzitet danas vodi Kolumbija globalne centre u Amanu, Pekingu, Istambulu, Parizu, Mumbaju, Rio de Žaneiru, Santijagu i Najrobiju.

Nakon Američkog rata za nezavisnost, Kraljevski koledž je nakratko postao državna ustanova, a ime mu je promenjeno u Kolumbija koledž 1784. Univerzitet danas radi pod poveljom iz 1787. koja je stavila ustanovu pod upravu privatnog odbora poverenika, a 1896. godine ustanovi je promenjeno ime u Univerzitet Kolumbija. Iste godine univerzitetski kampus je preseljen iz avenije Medison na njegovu sadašnju lokaciju u Morningsajd Hajtsu, gde zauzima šest gradskih blokova, odnosno 13 ha. Univerzitet obuhvata 20 fakulteta i povezan je sa brojnim ustanova, među kojima su Učiteljski koledž (koji je akademsko odeljenje univerziteta), Koledž Barnard i Objedinjeni teološki seminar, sa programima dostupnim kroz Jevrejski teološki seminar Amerike, kao i kod fakultet Džuilijard.

Kolumbija upravlja dodeljivanjem Pulicerove nagrade. Univerzitet ima 101 dobitnika Nobelove nagrade među alumnijima, bivšim studentima i saradnicima, druga iza univerziteta Harvard među svim akademskim ustanovama na svetu. Univerzitet Kolumbija je jedan od četranaest osnivača Udruženja američkih univerziteta i bio je prva obrazovna ustanova u SAD koja je dodeljivala titulu doktora medicine. Među značajnim alumniji univerziteta i njegovog prethodnika, Kraljevskog koledža, je pet Očeva osnivača SAD, devet sudija Vrhovnog suda SAD, 20 živih milijardera, 26 dobitnika Oskara i 29 šefova država, uključujući i tri predsednika SAD.

Istorija
--------

### King's koledž (1754–1784)

Prve rasprave o osnivanju koledža u Provinciji New York (1664–1783) započele su još 1704. godine kada je i Lewis Morris poslao pismo *Ujedinjenom društvu za promociju jevanjđelja* Engleske crkve u kojemu ih uverava kako bi New York bio savršena sredina za osnivanje koledža. Ipak, sve do osnivanja Univerziteta Princeton 1746. godine koji se nalazio na drugoj obali reke Hudson u New Jerseyiju grad New York toj ideji nije pridavao veću pažnju. 1746. godine gradska je skupština donela odluku o prikupljanju sredstava za osnivanje koledža. 1751. skupština je imenovala komisiju građana New Yorka, od kojih su njih 7 bili vernici Engleske crkve, da upravljaju fondom u koji su sakupljana sredstva od državne lutrije namenjena osnivanju koledža.

Prva predavanja organizovana su 1754. godine i predvodio ih je Samuel Johnson. Johnson je bio jedini predavač na prvom kolegiju kojega je pohađalo osam studenata. Predavanja su organizovana u novoj zgradi škole pokraj crkve na današnjem Broadwayu. Institucija je službeno osnovana 31. oktobra 1754. poveljom kralja Geogrea II.

Vidi još
--------

* Akreditacija institucija za visoko obrazovanje u SAD-u